TVO บวกสวนตลาด! รับราคาถั่วเหลืองพุ่ง โบรกฯแนะซื้อ มองกำไรปีนี้โต-ปันผลสูง
TVO บวกสวนตลาด! รับราคาถั่วเหลืองพุ่ง โบรกฯแนะซื้อ มองกำไรปีนี้โต-ปันผลสูงชูยีลด์ 5%
TVO บวกสวนตลาด! รับราคาถั่วเหลืองพุ่ง โบรกฯแนะซื้อ มองกำไรปีนี้โต-ปันผลสูงชูยีลด์ 5%
17 ก.ย. 2563

ผู้สื่อข่าวรายงานว่า ราคาหุ้นบริษัท น้ำมันพืชไทย จำกัด (มหาชน) หรือ TVO ล่าสุด ณ เวลา 10.31 น. อยู่ที่ระดับ 31.25 บาท ปรับตัวขึ้น 0.75 บาท หรือ 2.46% ด้วยมูลค่าการซื้อขาย 173.25 ล้านบาท
โดย บล.โนมูระ พัฒนสิน ระบุในบทวิเคราะห์ฯแนะ”ซื้อเก็งกำไร”หุ้นบมจ.น้ำมันพืชไทย (TVO) คาดกำไรสุทธิปีนี้ +5% จากยอดขายและ Gross margin เพิ่ม โดยประเมินกำไรครึ่งปีหลังยังเป็นจุดที่ดี คาดกำไรไตรมาส 3/63 ทรงตัวจากไตรมาสก่อนจากปริมาณขายเพิ่มจากไตรมาสก่อนหักล้าง Gross margin ลดจากไตรมาสก่อน
อย่างไรก็ตาม จุดน่าสนใจคือ คาดกำไรไตรมาส 4/63 เพิ่มจากไตรมาสก่อน จากช่วงเทศกาลกินเจ ช่วยกระตุ้นยอดขายน้ำมันถั่วเหลือง รวมถึงบริษัทล็อกต้นทุนถั่วเหลืองจนถึงสิ้นปีแล้ว ขณะที่ราคาขายล็อกถึงไตรมาส 3/63 ซึ่งราคาถั่วเหลืองช่วงหลังเป็นสัญญาณเพิ่มขึ้นแรง ทำให้จะได้ประโยชน์ในไตรมาส 4/63

ด้าน Valuation มองเป็นจุดซื้อเก็งกำไรรับราคาถั่วเหลืองทำ new high โดยซื้อขาย PER 21F ที่ 14.8x และมี Div yield สูง 5% โดยราคาถั่วเหลืองปรับตัวขึ้นต่อเนื่อง เป็นบวกต่อการบริหารต้นทุน หนุน Gross margin
 
 